Мікалай Іванавіч Казека

Мікалай Іванавіч Казека, (нар. 5 красавіка 1950) — беларускі трэнер па фрыстайле, вучні якога заваявалі восем алімпійскіх медалёў. Чэмпіён СССР у скачках на батуце. Заслужаны трэнер Беларускай ССР (1990 года) Трэнеры . Поўны кавалер ордэна Айчыны.

 Біяграфія 
Нарадзіўся ў Мінску ў сям’і настаўніцы малодшых класаў Вольгі Дзмітрыеўны і галоўнага рэдактара Белдзяржвыдата Івана Дарафеевіча Казекі.

У юнацтве займаўся скачкамі на батуце. У 1965 годзе прымаў удзел у першых Усесаюзных спаборніцтвах у гэтым выглядзе спорту, якія праходзілі ў Ерэване. У 1972 годзе стаў чэмпіёнам СССР у скачках на батуце, неаднаразова быў прызёрам краіны.

Пасля заканчэння спартыўнай кар’еры Мікалай Казека спрабаваў сябе на пасадзе трэнера па скачках у ваду. У 1986 годзе стаў старэйшым трэнерам зборнай БССР па фрыстайле, у дысцыпліне «лыжная акрабатыка». З 1993 года — нязменны галоўны трэнер нацыянальнай каманды Беларусі.

18 жніўня 2020 года падпісаў адкрыты ліст прадстаўнікоў спартыўнай галіны з патрабаваннем прызнаць несапраўднымі выбары прэзідэнта Рэспублікі Беларусь«Требуем признать выборы недействительными». Более 900 спортсменов и работников отрасли подписались под открытым письмом с требованиями к власти  . Пасля гэтага яго пазбавілі прэзідэнцкай стыпендыі, а таксама перасталі браць на зборы нацыянальнай каманды.

 Трэнерскія дасягненні 
Вучні Мікалая Казекі заваявалі на зімовых Алімпійскіх гульнях восем медалёў рознай вартасці, у тым ліку чатыры залатыя.

 Алімпіяда Спартсмен Медаль  Нагана-1998 Дзмітрый Дашчынскі  Бронза  Солт-Лэйк Сіці-2002 Аляксей Грышын  Бронза  Турыне-2006 Дзмітрый Дашчынскі  Серабро  Ванкувер-2010 Аляксей Грышын  Золата  Сочы-2014 Ала Цупер  Золата  Сочы-2014  Антон Кушнір  Золата  Пхенчхан-2018 Ганна Гуськова  Золата  Пекін-2022 Ганна Гуськова  Серабро

 Асабістае жыццё 
Жанаты. Сын — Аляксандр, спецыяліст у галіне штучнага інтэлекту, жыве ў Германіі.

Хобі: калекцыяніраванне марак, балет.

 Узнагароды 
 Найлепшы трэнер 2014 года ў Беларусі.
 Ордэн Айчыны I ступені (2014)
 Ордэн Айчыны II ступені (2006),
 Ордэн Айчыны III ступені (2002)  Указ Прэзідэнта Рэспублікі Беларусь ад 24 мая 2002 г. № 262 «АБ узнагароджаннi групы спартсменаў i трэнераў дзяржаўнымі ўзнагародамі Рэспублікі Беларусь» 
 Ордэн Пашаны (2010) Указ Прэзідэнта Рэспублікі Беларусь ад 8 верасня 2010 г. № 474 
 Медаль «За працоўныя заслугі» (1998)  Указ Прэзідэнта Рэспублікі Беларусь ад 5 чэрвеня 1998 г. № 295 repub / sub22 / texe2671.htm «Аб узнагароджанні групы спартсменаў і трэнераў дзяржаўнымі ўзнагародамі Рэспублікі Беларусь» 

 Спасылкі 
 Мікалай Казека ў праграме «Буйным планам»
 Мікалай Казека — Нябёсы запаветныя
 Пераможная рэцэптура Мікалая Казекі 

Катэгорыя:Скакуны на батуце СССР
Катэгорыя:Чэмпіёны СССР па скачках на батуце
Катэгорыя:Трэнеры Беларусі
Катэгорыя:Заслужаныя трэнеры БССР